हमारे यहां एक कहावत है, जो उनके वहां बिल्कुल फिट बैठ गई. ना घर का.. ना घाट का. फुल टाइम आतंकवाद के साथ साथ पार्ट टाइम नेता बनने निकले हाफिज़ सईद का बिलकुल यही हश्र हुआ है. 265 दहशतगर्दों को उसने पाकिस्तान के चुनावी मैदान में उतारा था. बेटा, दामाद सब चुनाव लड़ रहे थे. मगर हाफिज़ सईद की पूरी टीम खाता तक नहीं खोल पाई. पूरी टीम ज़ीरो पर आउट हो गई. यानी कुल मिला कर आतंकी हाफिज़ सईद अपने घर में ही बुरी तरह पिट गया.